BANPU พุ่ง 3% โบรกฯมองผลงานครึ่งปีหลังโต รับราคา “ก๊าซ-ถ่านหิน” พุ่ง
BANPU พุ่ง 3% แตะ 13.80 บาท โบรกคาดช่วงครึ่งปีหลัง 2564 ถึง 2565 รับอานิสงส์ราคา “ก๊าซ-ถ่านหิน” ปรับตัวขึ้น พร้อมเน้นลงทุนธุรกิจรักษ์โลก และการขยายของ BPP และธุรกิจนำเข้า LNG ธุรกิจเทคโนโลยีด้านพลังงาน และการลงทุนใน US Gas Valua Chain
BANPU พุ่ง 3% โบรกคาดครึ่งปีหลัง 2564-2565 โตเด่น จากอานิสงส์ “ก๊าซ-ถ่านหิน” ปรับตัวขึ้น พร้อมนำเข้า LNG และลงทุนธุรกิจรักษ์โลกมากขึ้น
4 ส.ค. 2564

ผู้สื่อข่าวรายงานว่า วันนี้ (3 ส.ค.64) ราคาหุ้นบริษัท บ้านปู จำกัด (มหาชน) หรือ BANPU ณ เวลา 12.20 น. อยู่ที่ระดับ 13.80 บาท เพิ่มขึ้น 0.16 บาท หรือ 2.99% ทำจุดสูงสุดที่ 13.80 บาท และทำจุดต่ำสุดที่ 13.50 บาท ด้วยมูลค่าการซื้อขาย 850.98 ล้านบาท

โดยราคาหุ้น BANPU ปรับตัวขึ้นวันนี้ บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ว่าบริษัท บ้านปู จำกัด (มหาชน) หรือ BANPU คาดว่าผลการดำเนินงานในช่วงครึ่งหลังปี 2564 ถึงปี 2565 จะได้อานิสงส์เชิงบวกจากทั้งราคาก๊าซและถ่านหินที่ปรับตัวขึ้น ขณะที่ระยะยาวจะเน้นลงทุนธุรกิจสีเขียวมากขึ้นทั้งการขุดโลหะและลิเทียม การขยายของ BPP และธุรกิจนำเข้า LNG ธุรกิจเทคโนโลยีด้านพลังงาน และการลงทุนใน US Gas Valua Chain
โดยได้ปรับลดราคาเป้าหมายลงเล็กน้อยเหลือ 15.90 บาท สะท้อนการปรับเปลี่ยนโครงสร้างการเพิ่มทุน ราคาหุ้นสะท้อนความกังวลไปแล้ว